*Proiect*

**GUVERNUL REPUBLICII MOLDOVA**

**HOTĂRÎRE**

**nr. \_\_\_\_\_din \_\_\_\_\_\_\_ \_\_\_\_\_\_\_\_\_\_\_\_2024**

**cu privire la alocarea mijloacelor financiare Societății cu Răspundere Limitată „Arena Națională”**

`În temeiul art. 6 alin. (1) lit. b) și alin.(2) din Legea bugetului de stat pentru anul 2024 nr. 418/2023 (Monitorul Oficial al Republicii Moldova, 2023, Nr. 510-513 art. 915), cu modificările ulterioare, și al art.7 alin. (3) lit. d) și e) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90-93, art.401), cu modificările ulterioare, Guvernul HOTĂRĂȘTE:

1. Ministerul Finanțelor, la solicitarea Agenției Proprietății Publice, asociat unic al Societății cu Răspundere Limitată „Arena Națională”, în baza documentelor de plată, va aloca, din contul mijloacelor prevăzute în bugetul de stat pentru anul 2024, mijloace financiare în sumă de până la 65515,6 mii de lei (echivalentul a 3146,76 mii de euro) Societății cu Răspundere Limitată „Arena Națională” pentru majorarea capitalului social.

2. Agenția Proprietății Publice, în calitate de asociat unic al Societății cu Răspundere Limitată „Arena Națională”, în termen de 30 de zile de la data intrării în vigoare a prezentei hotărâri, va asigura operarea modificărilor în Statutul Societății cu Răspundere Limitată „Arena Națională” în vederea majorării capitalului social și prezentarea acestora Instituției Publice Agenția Servicii Publice pentru efectuarea înregistrării de stat.

3. Agenția Proprietății Publice, până la data de 1 martie 2025, va prezenta Ministerului Finanțelor raportul privind valorificarea mijloacelor financiare alocate, menționate în punctul 1.

4. Prezenta hotărâre intră în vigoare la data publicării în Monitorul Oficial al  Republicii Moldova.

**Prim-ministru                                               Dorin RECEAN**

**Contrasemnează:**

**Ministrul finanțelor     Petru Rotaru**

**Ministrul infrastructurii**

**și dezvoltării regionale   Andrei Spînu**